มีเพศสัมพันธ์กับเเฟนเดือนพฤษภาคม ใส่ถุง ไม่เสร็จ ไม่ได้กินยาคุมนะคะ เเล้วหลังจากนั้นประจำเดือนมาวันที่ 26-31 เเล้วหลังจากนี้ก็ไม่เคยมีเพศสัมพันธ์อีกเลย พอมาเดือนมิถุนายนมาวันที่ 24-30 เเต่มาเดือนกรกฎาคมจนถึง 28 เเล้วประจำเดือนยังไม่มาเลย มีเรื่องเสียใจนอนไม่หลับนอนตี2-3 ทุกคืนค่ะนํ้าหนักลงไป4 โลด้วยค่ะไม่ค่อยได้กินข้าว เป็นไปได้ไหมคะที่จะท้อง มีอาการเจ็บหน้าอก 1อาทิตย์(เป็นทุกครั้งก่อนมีประจำเดือน)
สวัสดีค่ะ หากประจำเดือนได้มาในวันที่ 26-31 พ.ค. โดยมาในช่วงวันที่ที่ควรจะมา และมีปริมาณพอสมควร ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในช่วงก่อนหน้านั้นค่ะ และหากหลังจากนั้น ประจำเดือนได้มาอีกในวันที่ 24-30 มิ.ย. ก็แสดงว่าปกติดีค่ะสำหรับในเดือน ก.ค. การที่ประจำเดือนยังไม่มา หากไม่ได้มีเพศสัมพนธ์อีกหลังจากนั้น ก็จะเกิดจากสาเหตุ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นดังนั้น การที่มีเรื่องเสียใจ นอนไม่หลับ น้ำหนักลด ก็น่าจะเป็นสาเหตุที่ทำให้ประจำเดือนยังไม่มาได้ค่ะ แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ ในช่วงนี้ ก็ควรผ่อนคลายความเครียด ความไม่สบายใจลง อาจปรึกษาพูดคุยกับคนรอบข้าง หากิจกรรมต่างๆ ทำ เข้าวัดทำบุญหรือทำตามแต่ละศาสนาที่นับถืออยู่ หรือหากเครียดมาก นอนไม่หลับต่อเนื่อง อาจไปพบจิตแพทย์เพื่อช่วยจ่ายยาและให้คำแนะนำค่ะ